A Bíróság (hatodik tanács) 2025. november 20-i ítélete (a Finanzgericht Düsseldorf [Németország] előzetes döntéshozatal iránti kérelme) – Servoprax GmbH kontra Hauptzollamt Duisburg
(C-631/23. sz. ügy_1 Servoprax [Orvosi vénaszorítók])
(Előzetes döntéshozatal – Vámunió – 2658/87/EGK rendelet – Tarifális besorolás – Közös Vámtarifa – Kombinált Nómenklatúra – A 9018 90 84 vámtarifaalszám alá történő besorolás – Vénaszorítók – 952/2013/EU rendelet – (EU) 2015/2446 felhatalmazáson alapuló rendelet – 252. cikk, második mondat – Érvényesség)
Az eljárás nyelve: német
A kérdést előterjesztő bíróság
Finanzgericht Düsseldorf
Az alapeljárás felei
Felperes: Servoprax GmbH
Alperes: Hauptzollamt Duisburg
Rendelkező rész
A 2000. január 31-i 254/2000/EK tanácsi rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében szereplő Kombinált Nómenklatúrának a 2016. október 6-i (EU) 2016/1821 bizottsági végrehajtási rendeletből, a 2017. október 12-i (EU) 2017/1925 bizottsági végrehajtási rendeletből, valamint a 2018. október 11-i (EU) 2018/1602 bizottsági végrehajtási rendeletből eredő egymást követő változatai szerinti 9018 90 84 vámtarifaalszámot
a következőképpen kell értelmezni:
az nem foglalja magában a kapcsos rögzítésű és csúszócsattal ellátott rugalmas pánt formájában lévő vénaszorítókat, amelyek rendeltetése az, hogy egy beteg karjára helyezve elszorítsák annak ereit a véráramlása elzárása érdekében.
____________
1 HL C, C/2024/1081.